Jordskjelvet i Italia: Her blir den ti år gamle jenta reddet ut av ruinene etter 17 timer
Som de aller fleste, lå den vesle jenta trolig og sov i sengen sin da jordskjelvet rammet Pescara del Tronto natt til onsdag. Sent samme kveld ble hun hentet frem fra murblokkene av brannvesenet. – Man kan høre noe under her. Stille, stille, sa en av brannmennene ifølge nyhetsbyrået AP: Deretter gikk han over til å oppmuntre henne: – Kom igjen, Giulia, kom igjen Giuila. Så ble jenta dratt ut og jubelen brøt løs. – Hun er i live, hun er i live.Jordskjelvet rammet fjellområdene mellom regionene Umbria, Lazio og Marche klokken 3.36 natt til onsdag. Torsdag morgen ble tallet på døde oppjustert til 247, opplyser sivilforsvaret torsdag. Torsdag kveld er tallet oppe i 250, skriver Reuters. Minst 368 er skadet. Ifølge Italias helseminister Beatrice Lorenzin er mange av de døde barn. Fremdeles er det uklart hvor mange som er savnet etter jordskjelvet, ettersom mange ferierende oppholdt seg i det rammede området. Ikke første gang: Derfor opplever Italia så kraftige jordskjelv Verst rammet er Amatrice og Accumoli i Rieti-provinsen i Lazio. Hardt rammet er også Pescara del Tronto i provinsen d'Ascoli Piceno i Marche-regionen, rundt 23 kilometer lenger nordøst. I Marche er anslagsvis 1500 mennesker nå hjemløse som følge av skjelvet, melder NTB. Sivilforsvaret har satt opp teltbyer rundt landsbyene for å huse tusenvis av hjemløse.Onsdag kveld ble også en åtte år gammel jente reddet ut fra ruinene av en sammenrast hus. Hun ble fraktet til sykehus, men det er ikke klart hvor alvorlig hun er skadet. Søket etter ytterligere overlevende pågår fortsatt for fullt, men håpet svinner i takt med tiden som går. Nå er det frykt for at antall døde kan komme til å overstige jordskjelvet i L'Aquila i 2009, da 308 mennesker mistet livet, skriver La Reppublica.* 24. august 2016: Minst 120 mennesker omkom da et skjelv med styrke 6,2 rammet sentrale deler av Italia. Byen Amatrice er blant dem som er hardt rammet. * 29. mai 2012: Minst 16 døde i et jordskjelv med styrke 5,9 rammet Emilia Romagna-området. * 20. mai 2012: 7 døde i et skjelv med styrke 6,1 Emilia Romagna-område. * 6. april 2009: 308 døde da et skjelv med styrke 6,3 rammet byen L'Aquila i Abruzzo-regionen. * 31. oktober 2002: 28 døde da et skjelv med styrke 5,9 rammet byen Campobasso i regionen Molise. * 6. september 2002: To døde da et skjelv med styrke 6,0 rammet Palermo på Sicilia. * 26. september 1997: Elleve omkom da to jordskjelv med styrke 6,4 rammet byen Assisi i Umbria-regionen. (Kilde: NTB) – Dessverre er 90 prosent av dem vi drar ut døde, men noen av dem klarer seg, og det er grunnen til at vi er her, sier Christian Bianchetti til AP. Han er en av dem som har meldt seg frivillig til å være med på leteaksjonen, som har pågått med flombelysning gjennom natten.Skjelvet, som hadde en styrke på 6,2, kunne merkes fra Bologna i nord til Napoli i sør. Det ble etterfulgt av et kraftig etterskjelv med styrke 5,5 om lag én time senere, samt flere mindre skjelv. Da VG besøkte Amatrice, som er en av de hardest rammede landsbyene, onsdag ble landsbyen også rammet av et mindre etterskjelv. – Halve byen er borte. Det er ofre, så mange mennesker, under ruinene, sier ordfører Sergio Pirozzi. VG-kommentar: «En av Italias vakreste byer jevnet med jorden» Eldre og barn i landsbyen fikk tilbringe natten inne på et idrettsbygg. – Hele taket falt, men det traff meg ikke. Jeg klarte å sette en pute over hodet mitt og ble heldigvis ikke truffet, bare lettere skadet i beinet, sier Amatrice-innbyggger Maria Gianni, ifølge AP.Denne uken var Amatrice fylt opp av folk som etter planen skulle feire den 50. utgaven av en lokal spagettifestival. På Hotel Roma, der 35 gjester bodde, ble fem lik dratt fram av ruinene før redningsaksjonen ble innstilt sent onsdag, da forholdene ble for farlige, skriver AP. Blant de døde var en elleve år gammel gutt som tidligere hadde vist tegn til liv. En lokal brannmann opplyser til Sky TG24 at rundt ti gjester fortsatt er savnet. Statsminister Matteo Renzi besøkte rammede områder onsdag. – Ingen skal stå alene - ingen familier, byer eller landsbyer, lovet han.
– Man kan høre noe under her, sa en av brannmennene. Så ble den vesle jenta funnet i live i ruinene.